**RAPORT**

 PRIVIND VERIFICAREA STĂRII TEHNICE ȘI FUNȚIONALE A CONSTRUCȚIILOR HIDROTEHNICE CU ROL DE APĂRARE ÎMPOTRIVA INUNDAȚIILOR DE PE RÂURILE INTERIOARE ȘI DE LA DUNĂRE, DIN JUDEȚUL TELEORMAN

Rețeaua hidrografică însumează o lungime de 1591 km dintre care 111,89 km regularizați și 207 km îndiguiți. Teritoriul județului Teleorman este străbătut de la nord la sud de următoarele râuri: Olt, Vedea, Teleorman, Calmațui, Urlui, Câinelui, Clănița, Dâmbovnic, iar Fluviul Dunărea limitează partea de sud a județului (cca. 88 km).

În conformitate cu prevederile Hotărârii Guvernului nr. 43/2020 privind organizarea și funcționarea Ministerului Mediului, Apelor și Pădurilor, ale Ordinului ministrului apelor și pădurilor și al ministrului afacerilor interne nr. 459/78/2019 pentru aprobarea Regulamentului privind gestionarea situațiilor de urgență generate de inundații, fenomene meteorologice periculoase, accidente la construcții hidrotehnice, poluări accidentale pe cursurile de apă și poluări marine în zona costieră, precum și ale Programului principalelor acțiuni ale Comitetului Ministerial pentru Situații de Urgență pentru anul 2022, în perioada 05- 07.10.2022 s- a desfășurat acțiunea de verificare a stării tehnice și funcționale a construcțiilor hidrotehnice cu rol de apărare împotriva inundațiilor, din județul Teleorman. La această acțiune au participat reprezentanți ai Instituției Prefectului- Județul Teleorman, Sistemului de Gospodărire a Apelor Teleorman, Inspectoratul pentru Situații de Urgență A.D.Ghica al județului Teleorman, Direcția Silvica Teleorman.

În cadrul acțiunii de verificare au fost verificate 3 lucrări hidrotehnice și 2 acumulări permanente de categoria D (Totița, Nanov I), lucrări de regularizare, existența și întreținerea perdelelor forestiere, stocurile de materiale, existența la nivelul UAT-urilor a stocurilor de materiale, mijloacelor de alarmare cât și afişarea în locuri publice a semnificaţiei codurilor de culori pentru avertizările meteorologice şi hidrologice:

La cele 3 lucrări hidrotehnice, din administrarea S.G.A. Teleorman, verificate s-au constatat următoarele aspecte:

* este asigurată continuitatea liniei de apărare;
* nu sunt ravenări şi alunecări de teren;
* taluzele sunt întreţinute corespunzător.

Au fost verificate prin sondaj, următoarele cursuri de apă:

- Regularizare râu Vedea în zona localității Bragadiru:

 - Reprofilarea albiei

 - Consolidări de mal

 - Consolidarea digului

La momentul actual această lucrare se afla în curs de execuție.

În anul 2022 la nivelul Direcției Silvice Teleorman, în suprefețele situate în zona dig-mal a Fluviului Dunărea, au fost realizate și se vor realiza urmatoarele lucrări:

* Lucrări de întreținere a plantațiilor, realizate pe suprafața totală de 364 ha;
* Lucrări de împăduriri ce se vor realiza până la sfârșitul anului 2022, suprafața totală de 67 ha, cu puieți forestieri din specia plop euroamerican și salcie;

Au fost verificate stocurile de mijloace şi materiale de apărare la sediul Formației Videle și la Magazia Formției de Intervenție Rapidă.

Au fost constatate următoarele:

* - Materialele destinate acţiunilor de apărare împotriva inundaţiilor sunt depozitate în magazii, sunt păstrate pe rafturi în bune condiţii şi sunt etichetate corespunzător.

Au fost verificate primăriile localităților Dracea, Crângu, constatându-se că au fost afișate semnificaţia codurilor de culori pentru avertizările meteorologice şi hidrologice, precum şi semnificaţia semnalelor de alarmare acustică a populaţiei la sediul primăriilor.

Pe lângă verificarea lucrărilor hidrotehnice a fost verificat și stadiul îndeplinirii măsurilor stabilite în anul 2021, drept urmare vă prezentăm mai jos măsurile propuse în anul 2021 cât si gradul de realizare:

1. Monitorizarea zonelor critice de pe cursurile de apă, în perioade cu ape mari din sezonul iarnă 2021 - primăvară 2022 şi intervenţia operativă în situaţii de urgenţă.

 ***Masură realizată***

1. Efectuarea lucrărilor de întreţinere a covorului vegetal de pe taluzurile digurilor, a bornelor şi barierelor.

 ***Masură realizată parțial- Lipsă P.G.A.***

1. Realizarea lucrărilor cuprinse în Lista punctelor critice de pe cursurile de apă in urma unei prioritizări și în funcție de fondurile alocate, din judeţul Teleorman, în ordinea priorităţilor, cf. anexei nr. 1 la Procesul Verbal.

 ***Masură realizată parțial- Lipsă P.G.A.- Lipsă fonduri***

1. Completarea stocului de mijloace şi materiale pentru intervenţii în situaţii de urgenţă conform Normativului cadru în vigoare în funcție de resursele financiare alocate. Inventarierea stocurilor de materiale și mijloace de apărare și demararea procedurilor de casare sau trecere în productie pentru materialele care au durata normată expirată.

 ***Masură realizată în limita bugetului***

1. Asigurarea fondurilor necesare, prin bugetul local, pentru constituirea şi completarea stocurilor de materiale şi mijloace de intervenţie, pentru apărare împotriva inundaţiilor şi poluărilor accidentale, în conformitate cu Normativul cadru de dotare aprobat prin Ordinul nr. 459/78/2019 pentru aprobarea Regulamentului privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale pe cursurile de apă și poluări marine în zona costieră.

 ***Masură realizată în limita bugetului***

1. Întreținerea perdelelor forestiere de protecție, în zona dig-mal, fluviul Dunărea.

 ***Masură realizată***

1. Integrarea Hărților de risc la inundatii în planurile de urbanism și amenajare a teritoriului de interes județean și local.

 ***Masură realizată***

1. Afișarea în locuri publice a semnificaţiei codurilor de culori pentru avertizările meteorologice şi hidrologice, precum şi semnificaţia semnalelor de alarmare acustică a populaţiei şi extrase din Planul local de apărare împotriva inundaţiilor, gheţurilor şi poluărilor accidentale la sediul primăriilor.

 ***Masură realizată***

Director S.G.A. Teleorman,

Ing. Danuț Virgil TEODORESCU

Inginer Șef S.G.A. Teleorman,

Ing. Iulian Marian STANCIU

Șef Birou Situatii de Urgenta

Ing. Tudorel Adrian SPĂTARU